ఆ జంతువులు నేరుగా స్కల్ దీవి దిశగా వస్తున్నాయి.
తన గుడ్డు కోసం ఇంత దూరం వచ్చింది. అది ఇప్పుడు అస్సలు ఆగదు.
బాబూ, అందుకు నువ్వు అపెక్స్ సైబర్నెటిక్స్ ని మెచ్చుకోవాలి.
నీకు కావాల్సింది నీ కళ్లముందే ఉంచి నిన్ను ఎలా ఊరించాలో వాళ్ళకి బాగా తెలుసు.
కానీ ఇది అపెక్స్ చేసింది కాదు. ఇందులో తమ పాత్ర ఏమీ లేదని అపెక్స్ అంటోంది.
అయితే, ఇంకెవరు చేశారు? ఈ స్థాయిలో ఈ పని చేయడానికి అవసరమైన వనరులు ఎవరి దగ్గర ఉన్నాయి?
మోనార్క్ ఇంకా అపెక్స్ బృందాలకి తప్ప,
స్కల్ దీవి ఎక్కడ ఉందో ఇంకెవరికి తెలుసు?
నాకు తెలియదు.
కానీ స్కల్ దీవి గగనతలంలో ఒక గుర్తు తెలియని విమానాన్ని మేము ట్రాక్ చేస్తున్నాం.
కేట్ ఇంకా కెంటారో అందులో ఉన్నారంటావా?
ట్రిసొప్ అనుచరులు కొందరిని బీచ్ లో మేము ఆరా తీశాము.
కేట్ ఇంకా కెంటారో, ఇద్దరూ వాళ్ల టీమ్ తో పాటు వెళ్లారని చెప్పారు.
అవును, అంటే, మేము అది చూశాము. కానీ వాళ్లు ఆ టీమ్ తో కలిసి వెళ్లారా
లేక ఆ టీమ్ వాళ్లని కిడ్నాప్ చేసిందా?
మనం తుఫాను అలకు చేరువవుతున్నాము.
సరే, బిగ్ బాయ్. ఇంక పని ముగించే టైమ్ వచ్చింది.
ఆ జంతువులు అక్కడ కూర్చుని ఉన్నాయి.
తుఫాను అల - గుర్తించబడింది
తనకి ఎదురుపడిన ఏ టైటన్ తో అయినా పోరాడటానికి గాడ్జిల్లా సిద్ధంగా ఉంటుంది అనుకున్నాను.
అవును, అది సిద్ధంగానే ఉంటుంది. సాధారణంగా.
అది కాంగ్ కి భయపడిందా?
గాడ్జిల్లా దేనికీ భయపడదు.
అది ఏం చేయాలో అదే చేసిందేమో?
టైటన్స్ మధ్య క్రమశిక్షణను అమలు పరచడమే గాడ్జిల్లా బాధ్యత అని చెప్పావు.
మాకు తెలిసినంత వరకూ.
ఆ టైటన్ ఎక్కడ ఉండాలో అక్కడికే వెళ్లేలా గాడ్జిల్లా చూస్తుండవచ్చు.
అది దాన్ని చంపలేదు ఎందుకంటే దానికి ఆ అవసరం లేదు.
అవును, తన జాతి జంతువుల గురించి మనకంటే గాడ్జిల్లాకే ఎక్కువ తెలుసు.
నా ప్లాన్ ఇలా బెడిసికొడుతుంది అనుకోలేదు.
ఇప్పుడు మనం ఒక పని చేద్దాం. బ్యారిస్ ఇంకా ఫ్లీట్ కమాండర్ లకి ఫోన్ చేయి.
వాళ్లకి ఎంత దూరం వీలైతే అంత దూరం గాడ్జిల్లాని అనుసరించమని చెప్పు.
మనం ఇక్కడ సిద్ధంగా ఉందాం.
మరి టైటన్ ఎక్స్ సంగతి ఏంటి?
దాన్ని ఊరించి ఇక్కడికి ఎవరైతే రప్పించారో, ఇప్పటికీ వాళ్లు అనుకున్నది చేసే అవకాశం ఉంది.
దాన్ని నియంత్రించడం, ఆయుధంగా మార్చుకోవడం.
కేట్ ఇంకా కెంటారో వాళ్లతోనే ఉన్నారు.
మనకి కొత్త లక్ష్యం ఏర్పడింది అనుకుంటా.
కేట్ ఇంకా కెంటారో ని తిరిగి తీసుకురావడం,
ఇంకా ఆ టైటన్ ని దాని సొంత స్థలానికి పంపించే మార్గం ఆలోచించడం.
లీ చెప్పింది కరెక్టే.
మనం తిరిగి వెళ్లాలి.
సరే, అది నాకు ఇష్టమే.
సరే, ఆహ్, మనం ఆ ఓడను సిద్ధం చేద్దాం, ఆ తలుపులన్నీ గట్టిగా మూసేద్దాం లేదా ఏది చేయాలో అవన్నీ చేద్దాం.
మనం రంగంలోకి దిగుతున్నాం.
"గాడ్జిల్లా" పాత్ర ఆధారంగా రూపొందించినది
నమ్మలేకుండా ఉంది, కదా?
మనం ఏం చేయబోతున్నామో ఇప్పటికైనా చెబుతావా?
ఎందుకంటే నేను నమ్మిన ఒక వ్యక్తి ఏం చెప్పాడంటే
ఈ దీవిలో ప్రతీదీ మనల్ని చంపడానికి ప్రయత్నిస్తుందట.
కానీ నువ్వు ఆయన మాట వినలేదు కదా.
అప్పుడూ వినలేదు, ఇప్పుడూ వినడం లేదు.
నువ్వు మాతో రాకుండా ఉండాల్సింది.
నేను నిన్ను ఒంటరిగా వెళ్లనివ్వను.
ఇది నా నిర్ణయం, ఇంకా నేను ఒంటరివాడిని కాదు.
టైటన్ గుడ్డుతో మీరు ఏం చేయాలని ప్లాన్ చేస్తున్నారు?
కెంటారో, ఆమె నిన్ను ఏం చెప్పి ఒప్పించింది?
ఆమె నన్ను ఏదో చెప్పి ఒప్పించిందని ఎందుకు అనుకుంటున్నావు?
మనం వచ్చేశాం.
దాని పిల్లలను దొంగిలిస్తే దానికి కోపం రావడం తప్ప ఇంకేమన్నా జరుగుతుందని నువ్వు నిజంగా అనుకుంటున్నావా?
అది… అది మానవత్వం కాదు.
మానవత్వం కాదా?
అవి మనుషులు కావు అన్న సంగతి నువ్వు మర్చిపోతున్నావు.
నువ్వు ఈ మనుషులకి ఎందుకు సాయం చేస్తున్నావు? ఎందుకు వాళ్ల పక్షం ఉన్నావు?
టైటన్ ఎక్స్ సిగ్నల్ ఇంకా బలంగానే ఉంది.
బ్యాటరీలలో ఛార్జింగ్ ఉన్నంత సేపూ మనకేం ఇబ్బంది ఉండదు.
మనకి ఇప్పుడు ట్రాకర్ తో పనేముంది?
అది ఎక్కడికి వెళుతోందో స్పష్టంగా తెలుస్తోంది కదా.
మనం దాని మార్గాన్ని అనుసరిస్తే సరిపోతుంది.
ఇంతకుముందు నువ్వు స్కల్ దీవికి వెళ్లావా?
ఎందుకంటే నేను వెళ్లాను.
నీ శరీరం లక్ష ముక్కలైపోతుందనే భయంతో
ఏ దిక్కుకి పరిగెత్తాలో కూడా నీకు తెలియదు.
కాబట్టి, కావాలి.
అవును, మనకి ట్రాకర్ అవసరం.
కాంగ్ సంగతి ఏంటి?
అంటే, టైటన్ ఎక్స్ తన దీవికి వచ్చిందన్న విషయం కాంగ్ కి తెలిస్తే,
అది పరిగెత్తుకుంటూ వస్తుంది.
పైగా దాని కాళ్లు పెద్దవి కాబట్టి, అది ఏ క్షణంలో అయినా ఇక్కడికి రావచ్చు.
మనం చేయగలిగిందల్లా వీలైనంత వేగంగా లోపలికి వెళ్లి తిరిగి బయటపడాలి.
టైటన్ ఎక్స్ ని వాళ్లు ఎక్కడికి తీసుకువెళ్తున్నారో తెలుసుకుందాం,
- తరువాత దాన్ని తిరిగి యాక్సిస్ ముండికి చేరుద్దాం… - ఆమెని తిరిగి చేరుద్దాం.
ఆమెని తిరిగి తన స్వస్థలమైన యాక్సిస్ ముండికి చేరుద్దాం.
బాగుందా? చనిపోకుండా ఉండటానికి ప్రయత్నించండి.
అలాగే, సర్.
టైటన్ ని తిరిగి ఇంటికి పంపించడానికి ఉపయోగపడే సమాచారం ఏదైనా దొరికిందా?
దొరికింది అనుకుంటా. అంటే, ల్యాండ్ శాట్ అనే దానితో బిల్లీ ఈ ఫోటోలు సేకరించాడా?
- ల్యాండ్ శాట్? - దాని గురించి నీకు తెలుసా?
లేదు, లేదు, ఒక నిమిషం ఉండు.
ఇది, అంటే, 60ల కాలంనాటి పాత ఎర్త్ ఇమేజింగ్ శాటిలైట్ నెట్వర్క్ లా ఉందే!
ఓహ్, అయితే టైటన్ ఎక్స్ వలస మార్గం స్కల్ దీవి దగ్గర ముగుస్తుందని బిల్లీ అనుకున్నాడు.
అతను చెప్పింది నిజమై, ఆక్సిస్ ముండిలోకి వెళ్ళడానికి, రావడానికి టైటన్ ఎక్స్ వాడే దారి స్కల్ దీవి అయితే,
ఇక్కడ ఎక్కడో ఒక స్థిరమైన సహజ సిద్ధమైన రిఫ్ట్ ఖచ్చితంగా ఉండి తీరాలి.
రిఫ్ట్స్ ఉండే అవకాశం ఉన్న ప్రాంతాలుగా వీటన్నిటినీ బిల్లీ గుర్తు పెట్టాడు,
కాబట్టి, వీటిలో ఏదో ఒకటి టైటన్ ఎక్స్ తన ఇంటికి వెళ్లే దారి అయి ఉండవచ్చు.
కావచ్చు. మనం ఇక్కడ మొదలుపెడదాం, అది ఎక్కడికి దారి తీస్తుందో చూద్దాం.
సరే.
ఇది చాలా పెద్ద విషయం, కెయ్!
అక్టోబర్ 21, 1958
- నాకు తెలుసు, ఇప్పటికీ నమ్మలేకపోతున్నా. - రిఫ్ట్ నిర్ధారణ కావడమా?
అంటే దాని అర్థం టైటన్ నెట్ వర్క్ వాస్తవంగా ఉన్నట్లే.
- అవును. - ఇది ఎటు దారి తీస్తుందో ఎవరికి తెలుసు?
పాపువా మరియు న్యూ గినియా భూభాగం
హలో, ఇంట్లో ఎవరైనా ఉన్నారా?
ఇది మొత్తం అంతటినీ మార్చేస్తుంది.
అవును మార్చేస్తుంది.
నీ విషయంలో నేను చాలా సంతోషిస్తున్నాను.
మన ఇద్దరి కోసం.
అవును, మన కోసం.
తలుపు తెరవండి.
మీకు ఏం కావాలి?
మేము పెళ్లాడాలి అనుకుంటున్నాం.
- అయితే, మీ దగ్గర రింగ్స్ ఉన్నాయా? - ఇది కొంచెం అప్పటికప్పుడు అనుకున్నది.
- అంటే, నీకు తెలుసుగా… - ప్రోబ్స్.
ఏంటి?
ప్రోబ్స్. మనం ఆ రిఫ్ట్ గుండా ఏవైనా పరికరాల్ని పంపించాలి, అది ఎక్కడికి వెళ్తుందో తెలుసుకోవాలి.
జూక్ ఆ టైటన్ ట్రాకింగ్ పరికరాల్ని తయారు చేశాడు, గుర్తుందా?
- మల్టీ బ్యాండ్ రేడియో ట్రాన్స్ మిటర్ తో చేశాడు కదా? - అవును.
- దాన్ని మనకి అనుగుణంగా మార్చుకోవచ్చు అనుకుంటా… - బిల్లీ, మనం ఇప్పుడు పెళ్లి చేసుకుంటున్నాం.
- మనం పెళ్లి చేసుకుంటున్నాం, కదా? అవును. - అవును.
మీకు పెద్దగా ఇబ్బంది లేకపోతే, వీలైతే ఈరోజే పూర్తి చేయండి.
- అలాగే. - సారీ.
సరే. అయితే, మిస్ కెయ్కో మియురా, మీరు స్వీకరిస్తారా…
అది, "డాక్టర్ కెయ్కో మియురా."
విలియమ్ రాండా అనే ఈ వ్యక్తిని మీరు భర్తగా స్వీకరిస్తారా?
నేను అనుకోవడం…
- అవును, మనం… సరే. - హేయ్.
అవును, హాయ్.
బిల్లీ, నాలాగ పెద్ద పెద్ద కలలు కనే వ్యక్తి
నా జీవిత భాగస్వామి అవుతాడని నేనెప్పుడూ ఊహించలేదు.
నేను చూసిన విధంగా ఈ ప్రపంచాన్ని చూసే మనిషి,
ఏదైనా సాధించగల తెగువ ఇంకా మేజిక్ చేయగల సమర్థడు.
ఎప్పటికీ నీ మీద, నీ క్రేజీ ఐడియాల మీద నమ్మకం కలిగి ఉంటానని ప్రామిస్ చేస్తున్నాను.
ఐ లవ్ యూ.
ఇంకా…
నేను స్వీకరిస్తున్నాను.
అవును.
మంచిది. ఇంకా నువ్వు, విలియమ్ రాండా, డాక్టర్ కెయ్కో మియురాని
నీ భార్యగా స్వీకరిస్తావా?
ఇది న్యాయంగా లేదు. నేను… నేను ఏదీ ప్రిపేర్ కాలేదు.
మరేం ఫర్వాలేదు.
నాకు చెప్పడానికి మాటలు రావడం లేదు.
"యస్" అను చాలు, మిత్రమా.
యస్, యస్, ఖచ్చితంగా నేను స్వీకరిస్తాను.
- సరే. - అవును.
హర్ మెజెస్టీ యొక్క ఆస్ట్రేలియా ప్రభుత్వం నాకు అందించిన అధికారాన్ని వినియోగించి
మీ ఇద్దరినీ భర్త ఇంకా డాక్టర్ భార్యగా ప్రకటిస్తున్నాను.
- వధువుని ముద్దు పెట్టుకో. - సరే, అయితే.
స్కల్ దీవి
- ఇది మోనార్క్ స్థావరమా? - ఒకప్పుడు.
తొలి రోజుల్లోనే దీని నిర్వహణలో భద్రతాపరమైన సమస్యలు రావడంతో వదిలేసి వెళ్లిపోయారు.
అయితే మోనార్క్ లాంటి సంస్థే తన మనుషుల్ని సురక్షితంగా ఉంచలేనప్పుడు, అది మీకు సాధ్యం అనుకుంటున్నారా?
నాన్న కోసం పగ తీర్చుకోవాలని నువ్వు తనని చంపడానికి ప్రయత్నిస్తున్నావా?
- ఇది పగ తీర్చుకోవడం గురించి కాదు. - అయితే మరి ఏంటి?
- నీకు చూపిస్తాను. - నేను నా సోదరుడితో మాట్లాడుతున్నాను.
- తిరిగి స్వాగతం, మిస్ సిమ్మన్స్. - థాంక్యూ. ప్రస్తుత పరిస్థితి ఏంటి?
టైటన్ ఎక్స్ సుమారు 12 కిలోమీటర్ల దూరంలో ఉంది.
అది నేరుగా మన వైపే వస్తోంది.
దాని గుడ్డుని ఎరగా వాడాలని మీరు సరిగ్గా చెప్పారు.
అందుకు మనం కెంటారోకి థాంక్స్ చెప్పాలి.
దాన్ని చంపడం మన ఉద్దేశం కాదు.
మనం దాని ద్వారా రిఫ్ట్ ని తెరిపించాలి.
మీరు రిఫ్ట్ ని తెరిపించకూడదు.
దాని నుంచి ఏవేవి బయటకు వస్తాయో లేదా అందులోకి ఎవరు పడిపోతారో మనకి తెలియదు.
మీ తాత ప్రపంచం అంతటా ఉన్న రిఫ్ట్స్ ని కనిపెట్టాడు.
వాస్తవంగా, ఈ దీవిలోనే ఎక్కడో ఒక చోట ఇంకో రిఫ్ట్ ఉందని ఆయన ఒక థియరీ కూడా రాశాడు.
టైటన్ నెట్ వర్క్ లో ఎక్కడికైనా తీసుకువెళ్లగల ఒక సెంట్రల్ హబ్ గురించి ఆయన రాశాడు.
మనకు కావాల్సింది ఒక స్థిరమైన రిఫ్ట్, అది కూడా నిరంతరంగా తెరిచే ఉండాలి.
అందుకే మనం ఆ రిఫ్ట్ ఎక్కడుందో కనిపెట్టాలి.
మనం ఆక్సిస్ ముండిలోకి వెళ్ళడానికి ఇదే మార్గం.
అసలు అక్కడికి వెళ్లగలమని ఎలా అనుకుంటున్నారు?
చంద్రుడి మీదకి వెళ్లాలని నాసా ప్రతిపాదించినప్పుడు కూడా జనం సరిగ్గా ఇలాగే స్పందించారు.
ఆస్ట్రోనాట్స్ తిరిగి ఇంటికి వచ్చేసరికి అరవై ఏళ్లు గడిచిపోలేదు
ఇంకా వాళ్లు ప్రేమించిన వాళ్లందరూ చనిపోనూ లేదు.
నిజమే. కానీ, ఒకవేళ వాళ్లకి కూడా అలాగే జరిగి ఉంటే ఎలా ఉండేదో ఆలోచించు.
అంతే కదా? అంటే, ఉదాహరణకి నీకు ఏదైనా నయం కాని జబ్బు ఉందనుకో,
నువ్వు అక్కడికి వెళ్లి ఒక వారం లేదా నెల రోజులు ఉండి వచ్చేసరికి, ఇక్కడ ఆ జబ్బుకి మందు కనిపెట్టేసి ఉంటే
ఎంత బాగుంటుందో ఆలోచించు.
నువ్వు భవిష్యత్తులోకి వెళ్లగలిగితే ఎలా ఉంటుంది?
యాక్సిస్ ముండిని నీ పర్సనల్ టైమ్ మెషీన్ లా వాడుకోవాలని చూస్తున్నావా?
కెంటారో, ప్లీజ్, నువ్వు ఎలా ఫీల్ అవుతున్నావో నాకు తెలుసు,
ఏదో ఒకటి చేయాలని, ఖచ్చితంగా చేయాలనే తపనతో ఉన్నావని నాకు తెలుసు.
అప్పుడు ఆ బటన్ ని నొక్కినప్పుడు నేను కూడా ఇలాగే ఫీల్ అయ్యాను,
కానీ నేను తప్పు చేశాను.
అంతటి విపత్తును కలిగిస్తానని నాకు అస్సలు తెలియదు. నేను నీ మాట, నాన్న మాట విని ఉండాల్సింది.
నేను చేసిన తప్పే నువ్వు కూడా చేయకు.
ఇప్పుడు చేసేది ఏదైనా కానీ, అది మన నాన్నని తిరిగి తీసుకురాలేదు.
మనం ఇంకా ఈ మార్గంలోనే వెళ్తున్నాం. అది ఒకే వేగంతో ప్రయాణిస్తోంది.
టైటన్ ఎక్స్ మీద ఆ ట్రాకింగ్ పరికరాన్ని ఎలా అమర్చగలిగావో నువ్వు నాకెప్పుడూ చెప్పనే లేదు.
చాలా జాగ్రత్తగా అమర్చాను.
నిజానికి, ఈ మధ్య కాలం వరకూ, ఆ విషయం నాకే గుర్తు లేదు.
నాకు అర్థం కాలేదు.
నాకు కూడా అర్థం కాలేదు.
సుజూకి కి అది పూర్తిగా అర్థం కాలేదు.
ఆ విచిత్రమైన సైన్స్ నీకు అర్థం కావచ్చేమో కానీ, నాకు మాత్రం అర్థం కాదు.
నాకు అర్థమవుతుందేమో చూడు.
నేను తరువాత ప్రయత్నిస్తాను.
ఓహ్, చచ్చాను.
మీకేం కాలేదు కదా? ఇది కేవలం…
ఈ ప్రదేశం ఘోరంగా ఉంది, కదా?
దీని కింద ఎలా ఉంటుందో ఊహించు.
యాక్సిస్ ముండి ముందు ఇది అసలు ఎందుకూ పనికిరాదు.
నేను ఈ దీవిలో రెండేళ్లు ఉన్నాను, కానీ ఎప్పుడూ స్థావరాన్ని దాటి బయటకి రాలేదు.
"నేను ఈ దీవిలో రెండేళ్లు ఉన్నాను,
కానీ ఎప్పుడూ స్థావరాన్ని దాటి బయటకి రాలేదు."
నోరు మూయ్.
- అది ఎవరు? - హాడ్లీ?
హాడ్లీ ఎక్కడ?
- పరిగెత్తండి! - పదండి, పదండి, పదండి, పదండి!
కదలండి! త్వరగా రండి!
త్వరగా. కదలండి!
నాకు అది కనిపించడం లేదు!
- ఛ! - కదులుతూ ఉండండి!
అందరూ విడిపోండి! చెల్లాచెదురు అవ్వండి!
వెళ్లు! వెళ్లు!
ఓహ్, దేవుడా.
- టిమ్! లేదు! సాయం చేయి! - మే! మే!
సాయం చేయండి! లేదు!
లేదు!
నిన్ను పట్టుకున్నాను.
- వెళదాం పదండి! మనం వెళ్లాలి! పదండి! - కదలండి! కదలండి!
- ఆగు. నా షూ అందుకో. - నేను తెస్తున్నాను.
సరే, ఆగు.
టిమ్, వింటున్నావా?
మోనార్క్ గ్రౌండ్ టీమ్, వింటున్నారా? ఎవరైనా?
మన టాక్టికల్ బృందంలో నలుగురు మరణించారు.
మీరు ఎక్కడ ఉన్నారు?
…ప్రవాహానికి దిగువన.
మళ్లీ చెప్పు, మీరు తూర్పు వైపు వెళ్తున్నారా, టిమ్?
టిమ్, మీరు తూర్పు దిశగా వెళ్తున్నారా? వింటున్నావా?
ఇదొక చెత్త దీవి.
సరే. అయితే.
బిల్లీ సూచించిన రిఫ్ట్ ఈ దగ్గరలోనే ఎక్కడో ఉంటుందని నువ్వు నిజంగా నమ్ముతున్నావా?
రిఫ్ట్స్ కోసం అన్వేషిస్తూ తను ప్రపంచం అంతా తిరిగాడన్న సంగతి మనకి తెలిసిందే.
అతను ఇక్కడికి రావడానికి ఏదైనా బలమైన కారణం ఉండి ఉండాలి.
మనం దాన్ని కనుక్కోగలిగితే, టైటన్ ఎక్స్ ని మనం తిరిగి దాని ప్రదేశానికి పంపించగలమేమో.
సరే. మనం ఆ పని మీదనే ఉందాం.
వేరుపడి గెలుద్దాం.
వాళ్ల దగ్గర ఆ ట్రాకర్ పరికరం ఉంది.
వాళ్లు టైటన్ ఎక్స్ ని వెతుకుతారు.
మనకు ఇంకా టైమ్ ఉండగానే బిల్లీ రిఫ్ట్ ని కనిపెట్టగలమేమో చూద్దాం పద.
చూడు, అది ఇక్కడికి వచ్చాక, నువ్వు రిఫ్ట్ ని కనిపెట్టి, వెంటనే అందులోకి దూకేస్తానంటే కుదరదు.
వాస్తవానికి, మేము ఎంట్రీ క్రాఫ్ట్ తయారు చేసే పనిలో ఉన్నాం.
కేట్, నువ్వు ఎక్స్ పర్ట్ వి కావు. ఇక్కడ ఏం జరుగుతోందో నీకు తెలియదు.
అవును, నాకు తెలియదు. నేను ఫిజిసిస్ట్ ని కాను. నేను కేవలం ఒక సైన్స్ టీచర్ ని,
కానీ టైమ్ మెషీన్ అనేది ఉండదని నాకు ఖచ్చితంగా తెలుసు.
మనం ఎంత ప్రయత్నించినా గతాన్ని మాత్రం మార్చలేమని నాకు తెలుసు.
నాన్న బతికి ఉంటే మనల్ని ఇలా చూడటానికి ఇష్టపడేవాడు కాదు.
మనలో ఎవ్వరూ గాయపడటం ఆయనకి ఇష్టం లేదు.
- ఆయన కోసం కాదు. - ఆమె కరెక్టుగా చెప్పింది.
మనం చేస్తున్న పని చాలా రిస్కుతో కూడుకున్నది ఇంకా అది పూర్తిగా విఫలమయ్యే ప్రమాదం ఉంది.
నీకు తిరిగి ఇంటికి వెళ్లిపోవాలి అనిపిస్తే, నువ్వు వెళ్లిపో, కెంటారో.
నీ కుటుంబంతో కలిసి ఉండు.
నిజంగా చెబుతున్నాను, నీ గురించి ఇంతగా ఆలోచించే మనిషి నీకు ఉండటం చూసి అసూయగా ఉంది.
నిజంగానే, హెలికాప్టర్ లో బయలుదేరు.
మోనార్క్ షిప్ ఇప్పుడే తీరానికి చేరుకుంది.
ఇంకెవరూ గాయపడటం నాకు ఇష్టం లేదు.
కాబట్టి వెళ్లు.
కెంటారో.
మిస్ రాండాని హెలికాప్టర్ వరకూ తీసుకువెళ్లండి.
- అలాగే, మేడమ్. - కెంటారో, ప్లీజ్.
- కెంటారో. ఈ పని చేయకు! - హేయ్, మాతో రండి.
ఆమె నిన్ను వాడుకోవాలని చూస్తోంది!
నీకు నా మీద అనుమానాలు ఉన్నా ఫర్వాలేదు.
నన్ను వదలండి! కెంటారో!
నాకేం అనుమానాలు లేవు.
ఇంక టైమ్ దగ్గరపడింది.
ప్రస్తుతం పరిస్థితి ఏంటి, కట్లర్?
ఇది ఇప్పుడు వెళ్తున్న వేగాన్ని బట్టి, టైటన్ ఎక్స్ సుమారు 12 నిమిషాల దూరంలో ఉంది.
- మరి కాంగ్? - ఛ, కాంగ్ మళ్లీ కదులుతోంది.
- ఎక్కడికి? మన వైపు వస్తోందా? - లేదు. ఆగ్నేయం దిశగా.
- టైటన్ ఎక్స్ ని కాంగ్ కనిపెట్టి ఉంటుంది. - కనిపెట్టి ఉండచ్చా లేక కనిపెట్టిందా?
ఏదైనా కావచ్చు. కా… కానీ, అది ఆ దిశగా బయలుదేరింది.
- సరే, అయితే, కాంగ్ దృష్టి మళ్లించండి. - విన్నాం.
నీకు ఒకటి చూపించాలి.
పాలీ, స్కల్ క్రాలర్ ని ప్లే చేయి. కాంగ్ దృష్టిని మళ్లించు.
ఛ. అది కాంగ్ కదా?
అవును.
ట్రాకర్ ఏం సూచిస్తోంది?
సిగ్నల్ బలంగా ఉంది.
టైటన్ ఈ వైపు వెళుతోందని సూచిస్తోంది.
సర్, ఇప్పటికే మన బృందంలో సగం మందిని పోగొట్టుకున్నాం.
మనం తిరిగి బీచ్ కి వెళ్లడం గురించి ఆలోచించాలి.
- మరిన్ని ఆయుధాలు, మరిన్ని బలగాలు… - లేదు. కేట్ ఇంకా కెంటారో సంగతి ఏంటి?
కల్నల్ షా ఇంకా డాక్టర్ రాండా
- ఇంకా ఇక్కడే ఎక్కడో ఉన్నారు. - వాళ్లు బతికుంటే గనుక.
- ఎక్స్ క్యూజ్ మీ? - హేయ్!
వాళ్లు బతికే ఉంటే గనుక, ఖచ్చితంగా ప్రాణాలతోనే ఉంటారు, లక్ష్యం కోసమే పని చేస్తుంటారు.
ఇంకా మనం కూడా అదే చేస్తాం.
ఇప్పుడు, కాంగ్ బయలుదేరింది.
కాబట్టి మనం మరింత వేగంగా కదలాలి, ఇంకా మనం ఎవ్వరినీ ఇక్కడ వదిలి వెళ్లడం లేదు.
స్పష్టమయిందా?
- యస్, సర్. - స్పష్టంగా చెప్పానా?
- యస్, సర్. - అవునా? సరే, మంచిది.
తిక్కగా ప్రవర్తించినందుకు సారీ, కానీ ఇంఛార్జ్ గా ఉండటం బాగా అనిపిస్తోంది.
ఈ వైపు.
ఇదిగో ఇదే. ఇది మాకు కేప్ కనావెరల్ లాంటిది.
మన మిషన్ ఇక్కడి నుండే ప్రయోగిస్తాం.
మీ సోదరి చెప్పిన విషయం గురించి ఆలోచిస్తున్నావా?
విను, మా నాన్న ఆస్తి సంపద నాకు లేవన్న విషయం నాకు తెలుసు, సరేనా?
నాకు నా ట్రస్ట్ నిధులు ఉన్నాయి ఇంకా చాలా తెలివైన గ్రూప్ నా వెనుక ఉన్నారు
వాళ్లంతా ఇది చేయడం సాధ్యమని నమ్ముతున్నారు, ఇప్పుడు నువ్వు నాకు తోడుగా ఉన్నావు.
చూడు, నా వల్ల మీకు ఏం ప్రయోజనం ఉందో లేదో నాకు ఇప్పటికీ అనుమానమే.
చంద్రుడి మీద మొదటగా కాలు మోపడానికి నాసా వాళ్లు నీల్ ఆర్మ్ స్ట్రాంగ్ ని ఎందుకు ఎంపిక చేశారో తెలుసా?
ఎందుకంటే అతను బెస్ట్ పైలెట్ అనా?
వాళ్లంతా మంచి పైలెట్లే.
చంద్రుడి మీద మొదటగా ఎవరు అడుగు పెడతారో
వారికి ప్రపంచ ప్రఖ్యాతి వస్తుందని నాసా వాళ్లకి తెలుసు.
బహుశా చరిత్రలోనే అత్యంత ప్రఖ్యాతి.
అది ఎప్పుడూ బెస్ట్ వ్యక్తిని ఎంపిక చేయడం గురించి కాదు.
అది సరైన మనిషిని ఎంపిక చేయడం గురించి.
నువ్వు కెంటారో రాండావి, బిల్ ఇంకా కెయ్కో రాండాల మనవడివి.
హిరోషి రాండా కొడుకువి.
నువ్వే సరైన మనిషివి.
మనం మొదటగా చేయాల్సిన పని ఒకటి ఉంది.
ఈ దీవిలో కాంగ్ తిరుగుతుండగా మనం ఇక్కడ స్థావరాన్ని ఏర్పాటు చేయలేము.
మనం కాంగ్ దృష్టి మళ్లించి,
- దానిని బిజీగా ఉంచుతాం అనుకున్నాను. - మనం అలా ఎంత కాలం చేయగలం అనుకుంటున్నావు?
అందుకే మనం టైటన్ ఎక్స్ ని ఇక్కడికి రప్పించాం.
రిఫ్ట్ తెరవడానికి మనకి అది అవసరం అనుకున్నాను.
మనకి అది అవసరమే, కానీ తరువాత మనం కాంగ్ ని చంపేయాలి.
కాంగ్ ని చంపేయాలా? అది అసాధ్యం.
- అది అవసరం. - మనం కాంగ్ ని చంపలేము.
ఎందుకు? కాంగ్ ని చంపడం అసాధ్యమా, లేక నీకు ఇష్టం లేదా?
ఇది ప్లాన్ లో భాగమన్న విషయం నువ్వు నాకు చెప్పలేదు.
- తెలుసు, క్షమించు. - ఎందుకు అబద్ధం చెప్పావు?
ఎందుకంటే నేను… నేను భయపడ్డాను.
నేను… నేను…
నేను గనుక నిజం చెప్పి ఉంటే, నువ్వు 'నో' అంటావనే భయం
ఆ తరువాత ఈ పనిని నేను ఒక్కదానినే చేయాల్సి వచ్చేది.
కెంటారో, ఇది ఎంత ముఖ్యమో నీకు తెలుసు.
అది ఇక్కడికి వచ్చేసింది.
- సరే, మనం దానిని లోపల నుంచి చూద్దాం. - వద్దు.
నేను ఇది చూడాలి. నాతో పాటే ఉండు.
కాంగ్ ని చంపడానికి ఏర్పాట్లు చేయండి.
నన్ను వదలండి! నా… నా మీద చేతులు తీయండి!
సిబ్బంది అందరికీ గమనిక, స్థావరానికి వెంటనే రిపోర్ట్ చేయండి. మొదటి దశ ప్రారంభమైంది.
రిపీట్, మొదటి దశ ప్రారంభం అయింది.
సరే, అన్ని స్టేషన్స్, అన్ని స్టేషన్స్ వినండి. కానివ్వండి. కానివ్వండి.
ఇప్పుడు కాకపోతే ఇంకెప్పటికీ చేయలేము. అన్ని స్టేషన్స్, చంపడానికి సిద్ధం కండి.
నా ఆదేశాల కోసం వేచి ఉండండి.
ఆగండి, అప్పుడే వద్దు.
ఔట్ పోస్ట్ 18, మేము టేకాఫ్ కి సిద్ధంగా ఉన్నాం.
హేయ్! ఆగు! ఏం చేస్తున్నావు?
ఇప్పుడు ఎటాక్ చేయండి.
చంపండి.
మనం సాధించాం.
ఓహ్, దేవుడా. మనం సాధించాం!
ఇప్పుడు ఇది మనది.
ఆ సన్నని లోయ అదిగో. ఇందులో ఉన్న మాదిరిగానే కనిపిస్తోంది.
ఇదే అది. సరే, మనం ఆ దారిలోనే వెళితే
- బిల్లీ గుర్తు పెట్టిన ప్రదేశానికి చేరుకుంటాం. - సరే.
సైట్ టూ కూడా సరిగ్గా లేదు. మేము అక్కడికి చేరుకున్నాము, కానీ అక్కడ రిఫ్ట్ ఉన్నట్లు
- ఎలాంటి ఆనవాళ్లు లేవు… - వెంటనే స్థావరానికి తిరిగి వచ్చేయండి.
మేము మూడో సైట్ ని ఇంకా చెక్ చేయలేదు.
అందుకు ఇంకా సమయం ఉంది. రెండో దశ ప్రారంభిద్దాం.
- రిపీట్. రెండో దశ ప్రారంభించండి. - వి… విన్నాం, అది విన్నాం.
సరే, బాస్ చెప్పింది విన్నారుగా. పదండి, పరిస్థితి సీరియస్ అవుతోంది.
వెళదాం పదండి!
- వాళ్లంతా ఎవరు? - వాళ్లు మోనార్క్ మనుషులు కాదు.
ఇంకా ఖచ్చితంగా అపెక్స్ బృందం కూడా కాదు.
ఖచ్చితంగా కేట్ ఇంకా కెంటారోని తీసుకువెళ్లిన వాళ్లే అయి ఉంటారు.
- అయితే మరి రెండో దశ అంటే ఏంటి? - మంచిది కాదు.
వాళ్లు హడావుడిగా తరలి వెళ్లిపోతున్నారు.
వాళ్లు రిఫ్ట్ గురించి వెతుకుతున్నట్లున్నారు.
బిల్లీ ఏదో పెద్ద విషయాన్ని కనిపెట్టాడని కేవలం మనమే కాదు, ఇంకొందరు కూడా నమ్ముతున్నారు.
సరే, ఇప్పుడు ఎక్కడికి వెళ్లాలి?
కెయ్?
నాకు ఇప్పటికీ అర్థం కావడం లేదు.
బిల్లీ లక్ష్యం ఏమిటి? ఇది… ఇది అతని జర్నల్ కాదు.
అతను ఇప్పటికే అరడజను రిఫ్ట్స్ ని గుర్తించాడు ఇంకా…
- ఈ ప్రదేశంలో అంత ముఖ్యమైన విషయం ఏం ఉంది? - అతను ఎలాంటి వాడో నీకు తెలుసు. నా ఉద్దేశం…
నాకు తెలుసు అనుకున్నాను.
కానీ అతను హిరోషిని వదిలేసి, ఇక్కడికి వచ్చాడు.
ఏదో తేడాగా ఉంది.
నేను వెళ్లిపోయిన తరువాత ఏం మారింది?
ఏం మారింది, కెయ్? నువ్వు మా నుంచి దూరమయ్యాక ఏం జరిగిందంటావా?
అంతా మారిపోయింది.
ప్రతీది.
వద్దు, నన్ను వదిలేయద్దు!
కజకస్తాన్ - 1959
మాకు భారం ఎక్కువైబోతోంది. నీ చేయి ఇలా ఇవ్వు!
నేను పట్టు కోల్పోతున్నాను!
అందుకో, కెయ్! చేయి అందుకో!
మరో పది నిమిషాల్లో ట్రైన్ బయలుదేరుతుంది. మనం ఇంక వెళ్లాలి.
- మనం ఇంక వెళ్లాలి. - తను లేకుండా నేను రాను.
తను చనిపోయింది.
- అది నాకు తెలియదు. - నాకు తెలుసు.
నువ్వు వాస్తవాన్ని గుర్తించి కొత్త జీవితాన్ని ప్రారంభించాలి.
ఆ జంతువులు, అవి కేవలం…
ఒకవేళ సీస్మిక్ ఛార్జర్స్ నుండి వచ్చిన సంకేతాలు భూగర్భంలోని ఖాళీ ప్రదేశాలను ఖచ్చితంగా చూపిస్తుంటే గనుక,
ఆ భూగర్భంలో ఎక్కడో, ఆశ్రయం పొందడానికి…
- ఆమెకి ఏదైనా చోటు దొరికి ఉండచ్చు… - బిల్లీ. ఆపు. దేవుడా, ఇంక ఆపు!
నేను… నేను పట్టుకుని పైకి లాగలేకపోయాను, లీ.
నేను… నేను ప్రయత్నించాను, కానీ…
నేను తనని జారవిడుచుకున్నాను.
నువ్వు నా మాట వినలేదు.
తనని వెళ్లవద్దని చెప్పాను.
నువ్వెందుకు నా మాట వినలేదు?
- సారీ, లీ. - అందుకు ఆలస్యమైపోయింది.
ఇంకా అది మన జీవితాంతం వెంటాడుతూనే ఉంటుంది.
అసలు ఈ ఎనస్తీషియా మందు టైటన్ నెర్వస్ వ్యవస్థ మీద పని చేస్తుందో లేదో కూడా మనకు తెలియదు,
కాబట్టి ఆ మత్తు దిగడానికి ఎంత సమయం ఉంటుందో కూడా మనకి తెలియదు.
దానికి కాంగ్ తో ఫైట్ చేయాలని లేకపోతే ఏంటి పరిస్థితి?
అది బీచ్ లో గాడ్జిల్లాతో యుద్ధం చేయడం నువ్వు చూశావు, కదా?
అప్పుడు టైటన్ తన గుడ్డుని కాపాడుకుంది.
ఇప్పుడు నువ్వు నీ సోదరి మాదిరిగా మాట్లాడుతున్నావు.
సరైన ఎర చూపితే ఏ జంతువునైనా యుద్ధం చేసేలా ప్రేరేపించవచ్చు.
బ్రెండా ప్రాజెక్ట్ ఫెయిలయింది, కానీ మనం జంతువుల నెర్వస్ సిస్టమ్ ని ప్రభావితం చేయవచ్చని అది రుజువు చేసింది.
కానీ వాటిలోనే ఉద్రిక్త స్వభావాన్ని తగ్గించడానికి ప్రయత్నించే బదులు,
మనం వాటిలో క్రోధాన్ని మరింత పెంచుతున్నాము.
ఈ జంతువుల పట్ల జాలి కలిగి ఉండకు, కెంటారో.
వాటికి నీ మీద ఏమీ జాలి ఉండదు ఇంకా మీ నాన్న మీద కూడ వాటికి కరుణ లేదు.
- సిమ్మన్స్ కి కంట్రోల్ సెంటర్ నుండి సందేశం. - నేను ఇక్కడే ఉన్నాను.
కేట్ రాండా తప్పించుకుంది. ఆమె హెలికాప్టర్ ఎక్కలేదు.
ఆమె స్థావరంలో సంచరిస్తోంది.
కమ్యూనికేషన్స్ రూమ్ సి.ఎ. 3.7
జైలు గదులతో మొదలుపెట్టాము. రెండూ ఖాళీగా ఉన్నాయి.
మిస్ సిమ్మన్స్.
మిస్ సిమ్మన్స్!
మాకు ఇది దొరికింది.
ఇది టైటన్ లో అమర్చబడి ఉంది.
ఇది చూడబోతే ఏదో ట్రాకర్ లా ఉంది.
మనం దగ్గరకి వచ్చేసినట్లున్నాం.
నీకు కిలోమీటర్ల లెక్కలో కావాలా లేక…?
- ఛ. - ఏంటి?
ఏంటిది… నాకు తెలియడం లేదు. మనం సిగ్నల్ కోల్పోయాం అనుకుంటా.
- రిసీవర్ ఇంకా పని చేస్తోందా? - నాకు తెలియడం లేదు. ఇది ఆగిపోయింది…
అది ప్రసారం చేయడం ఆపేసింది.
సరే. అయితే, మనం ఏ దిశగా వెళ్లాలి?
అక్కడ ఎవరైనా ఉన్నారా?
మనం ఔట్ పోస్ట్ 18 పరిధి దాటిపోయాం.
- కానీ ఇది మోనార్క్ ఫ్రీక్వెన్సీ. - మీరు దాన్ని ఆఫ్ చేసేయాలి.
- లేదు, నువ్వు అది వినాలి. - ఇక్కడ ఏదైనా జంతువు మన మాటల్ని వినచ్చు.
- మీరు దాన్ని ఆఫ్ చేసేయాలి. - అలాగే, అది మంచి పాయింట్.
- ఇది ఒక రేడియో. అక్కడ ఎవరో ఉన్నారు, ఇలా ఇవ్వు… - హలో?
- హా? నా మాట వినిపిస్తోందా?
- అవును, కేట్. హేయ్. - మే? అది నువ్వేనా?
అవును, అవును. మేము… మేము, నీ కోసం వస్తున్నాం.
వద్దు, వద్దు. వద్దు, వద్దు, దీవి నుండి వెళ్లిపోండి.
వాళ్లు టైటన్ ని పట్టుకున్నారు.
ఏం అంటున్నావు? కెంటారో నీతోనే ఉన్నాడా?
- కెంటారో వాళ్లతో ఉన్నాడు. - ఏం అంటున్నావు? ఎవరితో ఉన్నాడు?
- ఎవరు? తను ఎవరితో ఉన్నాడు? - ఇసబెల్ సిమ్మన్స్.
- ఆమెకి ఇక్కడ పెద్ద స్థావరమే ఉంది. - ఇసబెల్ సిమ్మన్స్.
- నాకు తెలుసు, ఆమె ఏదో కుట్ర పన్నుతోంది. - ఆ స్థావరం.
ఏంటి… ఏ రకమైన స్థావరం? ఎక్కడ?
ఇది పాత మోనార్క్ స్థావరం. ఆమె టైటన్ ని ఇక్కడికి వచ్చేలా ప్రలోభపెడుతోంది.
నేను వెళ్లాలి.
- ఇక్కడ ఒక లోయ ఉంది. ఆ లోయని వెతకండి. - ఆగు, కేట్.
కేట్!
ఆమె ఏం అంది… పాత మోనార్క్ స్థావరం. అది నీకేమయినా అర్థమైందా?
అవును.
సరే, అయితే, ఆహ్, మనం వెళదాం పద. కాంగ్ కంటే ముందే మనం అక్కడికి చేరుకోవాలి.
- వెళదాం రండి! - విన్నాము!
అది ఎంత దూరం?
సరే, అతను గుర్తించిన ఇంకో ప్రదేశం సరిగ్గా మన ముందే ఉంది.
దేవుడా.
ఈ ప్రదేశం ఏంటి ఇలా ఉంది?
ఏదో కబేళా మాదిరిగా ఉంది.
ఓహ్, బాబు. ఇక్కడ ఏదో చాలా, చాలా దారుణమైన సంఘటన జరిగింది.
అది ఏంటి?
బిల్లీ.
ఇది బిల్లీది.
అతను ఇక్కడే చనిపోయాడు అనుకుంటా.
కెయ్.
ఎంత పని చేశావు, బిల్లీ!
నిన్ను చాలా నమ్మాను.
నీ సమర్థతని నమ్మాను, కానీ నా నమ్మకాన్ని వమ్ము చేశావు, దేని కోసం?
ఈ పాయింట్స్ అన్నీ ఎనర్జీ సమూహాలే.
వాటిని నేను రిఫ్ట్స్ అని పిలుస్తాను, సరేనా?
అవి ఒకదానితో ఒకటి ముడిపడి ఉన్న క్రాస్-సర్క్యూటెడ్ క్వాంటం ఎంటాంగిల్మెంట్స్ అని నేను నమ్ముతున్నాను.
రీడింగ్, పెన్సిల్వేనియా - 1968
…వీటి వల్లే ఇక్కడ నివసించే జీవులు ఒక చోటు నుండి మరో చోటుకి
- ప్రయాణించగలుగుతున్నాయి… - జంతువులా?
ఏంటి, బిగ్ ఫుట్ లాంటివా?
ఎందుకు కాకూడదు?
మీకు తెలుసా, చాలా జానపద కథలు వాస్తవాలపైనే ఆధారపడి రూపొందాయి.
కాబట్టి మన ఫ్రెండ్, మిస్టర్ బిగ్ ఫుట్,
ఈ సిస్టమ్ లో స్వేచ్ఛగా తిరుగుతూ,
ఈ దారిలో ఏదో ఒక చోట బయటకి వస్తే ఏం అవుతుంది?
సబ్ వే మాదిరిగానా?
సరిగ్గా అదే. సబ్ వే మాదిరిగా.
ఇంకా ఒక సబ్ వే మాదిరిగా, ఒకసారి మనం లోపలికి వెళితే,
మనం దాని గుండా వెళ్లి…
ఎక్కడో బయటకి తేలతాం.
నేను…
ఈ రోజుకి ఈ పాఠం చాలు. క్లాస్ ముగిసింది.
ఆగు, ఆగు, ఆగు, ఆగు.
- ఇలా ఇవ్వు, నేను తీసుకుంటాను. - నీ కోసం డజన్లు తయారు చేశాను.
- నువ్వు వాటిల్లో ఒక్క దానినైనా వెలికి తీశావా? - నేను ప్రయత్నిస్తూనే ఉండాలి అని దాని అర్థం.
- ఆ మ్యాప్ ఇంకా పూర్తి కాలేదు. - మనకి దొరికిన డేటా
నీ థియరీని సపోర్ట్ చేయదని ఇప్పటికైనా ఒప్పుకో.
భూమి మీద లేని జీవరాశిని నువ్వు ఉందని రుజువు చేయలేవు.
- మన ఊహాశక్తి చాలా పరిమితమైనది… - ఆపు!
బహుశా మనిద్దరమూ తక్కువగా ఊహించుకుని ఉండాల్సింది.
బహుశా అప్పుడు కెయ్కో ఇంకా లీ ఇంకా మనతోనే ఉండేవారేమో.
- ముందు దాన్ని నాకు ఇవ్వు! - బిల్లీ!
ఏం చేస్తున్నావు? ఆపు.
- నీ ఇంటికి నీ కొడుకు దగ్గరకి వెళ్లు. - నేను వెళ్లలేను.
ఇప్పుడే కాదు.
మన పని ఇంకా పూర్తి కాలేదు.
నువ్వు కోల్పోయిన మనిషి కోసం అన్వేషిస్తూ నీకున్న కుటుంబాన్ని పట్టించుకోకుండా వదిలివేయకు.
అయితే అతను గుర్తించిన చివరి ప్రాంతం కాస్త ముందే ఉండి ఉండాలి.
- కెయ్, నేను ఊరికే చెబుతున్నాను… - మనం ముందు ఈ పని పూర్తి చేద్దాం.
- …బిల్లీ ఆలోచనల్లో ఏముందో నీకు తెలియకపోవచ్చు. - మనం ముందు ఈ పని పూర్తి చేద్దాం.
మనం కేట్ ఇంకా కెంటారో ఆచూకీ తెలుసుకుని ఈ దీవి నుండి బయటపడదాం.
సరే, ఇదే ఆ ప్రదేశం.
తన మ్యాప్ మీద అతను చివరిగా గుర్తించిన ప్రదేశం ఇదే.
కానీ దీని వివరాలు సేకరించే లోపే తను చనిపోయాడు.
కనీసం ఇది చూడటానికి బాగుంది.
- కెయ్… - ఉత్సాహం నింపే మాటలు నాకిప్పుడు అవసరం లేదు.
లేదు, నేను అలాంటి ప్రసంగం చేయబోవడం లేదు.
కెయ్, ఏంటి… అది ఏంటి? చూడు…
- ఏంటి? - సరిగ్గా అక్కడ. అది ఏంటి?
ఇది సుజూకి గురువు తయారు చేసినది.
అవును, ఇలాంటిది ఒకటి మనం హాటెరూమాలో అతని ఇంట్లో చూశాం.
అవును.
కాబట్టి, బిల్లీ ఇక్కడికి వచ్చినప్పుడు దీన్ని తీసుకుని వచ్చి ఉంటాడా?
ఒక్క నిమిషం ఆగు. చూడు, ఇక్కడ ఇంకొకటి ఉంది.
ఇది చూడు, కెయ్. హా.
అక్కడ ఇంకొకటి ఉంది, ఇంకా అక్కడ… అంటే, అతను వీటిని చాలానే తీసుకువచ్చాడు.
ఒకవేళ అతను వీటిని తీసుకురాకపోయి ఉంటే?
ప్రోబ్స్.
ప్రోబ్స్ ని కిందికి పంపించాలని బిల్లీ అనుకున్నాడు. ఆగు.
చూడు.
విలియమ్ రాండా జూలై 1966. మడగాస్కర్
"విలియమ్ రాండా, 1966, మడగాస్కర్?"
"1971, న్యూ గినియా."
"1968, లోచ్ నెస్."
"1972, కజకస్తాన్."
అతను తిరిగి వెళ్లాడు.
అతను ప్రపంచంలోని అన్ని రిఫ్ట్స్ లోకి వీటిని విసిరేసుకుంటూ పోయాడు.
- అవన్నీ ఇక్కడ తేలాయి. - బిల్లీ కనుగొన్న రిఫ్ట్.
కెయ్, మనం… మనం కనుగొన్నాం. అది ఇదే. ఇదే ఆ గ్రాండ్ సెంట్రల్ స్టేషన్.
ఓహ్, బిల్లీ.
ఆగు. ఇందులో ఏదో ఉంది.
అవును, ఇందులో కూడా ఉంది.
కెయ్కో, అవసరమైనప్పుడు చెప్పడానికి నాకు పదాలు దొరకలేదు,
కానీ ఇప్పుడు నువ్వు వాటిని వింటావని నా ఆశ.
"కెయ్కో…
చెప్పాల్సి వచ్చినప్పుడు నాకు పదాలు దొరకలేదు,
- కానీ ఇప్పుడు నువ్వు వాటిని వింటావని ఆశ." - నువ్వు ఇప్పుడు వాటిని వింటావని ఆశ.
నువ్వు నన్ను ప్రేమించడం అనేది
ఏ లాజిక్ కీ అందని వాస్తవం.
ఈ ప్రపంచంలోనే కాదు,
ఏ ప్రపంచంలో ఉన్నా నిన్ను ప్రేమిస్తూనే ఉంటా.
ఈ ప్రేమ మనల్ని ఎక్కడికి తీసుకెళ్లినా,
భూమి అంచులు దాటి మరీ నీ కోసం వస్తాను.
నువ్వు నన్ను వెతికి పట్టుకున్నావు, బిల్లీ.
అతను బతికున్నన్ని రోజులూ నా కోసమే వెతికాడు.
అందుకే అతను రిఫ్ట్ ని వెతుక్కుంటూ ఇక్కడికి వచ్చాడు, నన్ను వెతకడం కోసం.
- వావ్. - అతను నా మీద ఎప్పుడూ ఆశ వీడలేదు.
క్లారెన్స్, నాతో మాట్లాడు.
ఎనస్తీయా మత్తు దిగిపోతోంది.
సరే, ఇంక చాలు.
మీరు కేట్ ఆచూకీ తెలుసుకున్నారా?
లేదు, ఇంకా లేదు. కానీ నన్ను నమ్ము, మేము పట్టుకుంటాం.
విను, ప్రస్తుతం మనం లక్ష్యం మీదనే దృష్టి పెట్టాలి. మనకి ఇది ఒక్కటే చివరి అవకాశం.
నువ్వు నాతో పాటు ఉన్నావా?
ఉన్నాను.
టైటన్ ఎక్స్ లో తీవ్రమైన న్యూరల్ యాక్టివిటీ కనిపిస్తోంది. అది మేలుకొంటోంది.
- ఇంప్లాంట్స్ ఆన్ లైన్ లోకి వచ్చాయా? - ఉన్నాయి, మేడమ్.
- సిస్టమ్ ఛార్జ్ అయి ఫైర్ కావడానికి సిద్ధంగా ఉంది. - మనం దాన్ని ప్రేరేపించగలమేమో చూద్దాం.
- ప్రారంభించండి. - ప్రారంభం అవుతోంది.
మనకి సమయం మించిపోతోంది అనుకుంటా.
ఈ రిఫ్ట్ లోకి టైటన్ ఎక్స్ ని రప్పించడానికి మనం ఏదైనా మార్గం ఆలోచించాలి.
సైనాప్టిక్ కనెక్షన్ స్థిరంగా ఉంది.
కెంటారో?
నువ్వు ఆ హెలికాప్టర్ నుండి దిగిపోకుండా ఉండాల్సింది.
ఈ తలుపు అవతలి పక్క ఉద్రేకంతో ఉన్న టైటన్ ఉంది.
నాకు తెలుసు. మనం దాని విషయంలో ఏదో ఒకటి చేయగలం.
మనం దాని బిడ్డని దానికి తిరిగి ఇవ్వగలం.
ఆ తరువాత ఏంటి? అది తన బిడ్డని తీసుకుని ఎక్కడి నుండి వచ్చిందో అక్కడికి వెళ్లిపోతుందా?
అవును, మనం జోక్యం చేసుకోకుండా ఉండి ఉంటే అదే జరిగి ఉండేది.
నేను జోక్యం చేసుకోకుండా ఉండి ఉంటే.
అది నేనే చేశాను. దానిని అనవసరంగా మేలుకొల్పాను.
- దాన్ని తిరిగి పంపించడంలో సాయం చేయి. - కేట్, అది నీ వల్ల కాదు.
కెంటారో…
కానీ ఇందాక నువ్వు ఒక మాట అన్నావు కదా, నాన్న మనల్ని ఇలా చూడాలని అనుకోరని,
అందుకే నేను ఈ పని చేస్తున్నాను.
అందుకే టైటన్ ఎక్స్ లేదా కాంగ్ కి ఏం అయినా నేను పట్టించుకోను.
- నువ్వు ఏం మాట్లాడుతున్నావు? - నాన్న. ఆయన చనిపోనక్కర్లేదు.
మనం ఆయనని కాపాడగలం.
తెలుగు అనువాదకర్త: హరీష్